open-index/open-wikipedia-markdown huggingface dataset:
Sľub (pieseň)

„**Sľub**“ je pieseň slovenskej speváčky Dary Rolins, vydaná ako singel 13. februára 2025. Ide o titulnú pieseň z rovnomenného denného seriálu televízie Markíza ''Sľub'', ktorý sa odohráva v 80. rokoch 20. storočia.

## Pozadie vzniku
Autormi hudby k piesni „Sľub“ sú slovenskí hudobní producenti Tomáš Zubák a Peter Graus z Creative music house, ktorí spolupracujú s TV Markíza na aj na veľkých zábavných projektoch ako *[[Let’s Dance (slovenský televízny program)|Let’s Dance]]* či *[[Superstar séria|SuperStar]]*. Obaja producenti už v minulosti spolupracovali s Darou Rolins, pričom skladba vznikla presne 20 rokov po ich spoločnom hite „Ide o život*“*. Pieseň je koncipovaná v štýle 80. rokov, avšak s moderným zvukovým spracovaním.

## Vydanie a propagácia
Singel „Sľub“ predstavila Dara Rolins dňa 10. februára 2025 v relácii *[[Teleráno]]* televízie Markíza. V ten istý deň mala premiéru exkluzívne vo vysielaní Rádia Expres. Dňa 13. februára vyšla pieseň na streamovacích platformách.

## Videoklip
Videoklip k piesni bol zverejnený 14. februára 2025 na YouTube kanáli TV Markíza. Režíroval ho Bao Miro, kameru mal na starosti Igor Smitka a kreatívnu supervíziu Miňo Kereš. 

Vo videoklipe sa Dara Rolins objavuje po boku hercov zo seriálu. 

Videoklip zachytáva množstvo retro prvkov odkazujúcich na socialistickú éru, vrátane dobových kostýmov a účesov. Speváčka Dara Rolins sa vo videoklipe objavuje spolu s hercami zo seriálu v priestoroch, kde sa seriál vyrába, pričom stvárňuje viacero postáv – v jednej zo scén sa objavuje aj ako triedna učiteľka. 

## Zoznam skladieb

## Umiestnenie v rebríčkoch
Singel debutoval na 11. mieste ČNS IFPI rebríčka najhranejších domácich singlov v slovenských rádiách.

## Obsadenie
;skladba
* Dara Rolins – spev
* Peter Graus, Tomáš Zubák – hudba
* Dara Rolins – text piesne
;videoklip
* Bao Miro – réžia
* Igor Smitka – kamera
* Miňo Kereš – kreatívna supervízia

## Referencie

## Externé odkazy
* Dara Rolins – Sľub na YouTube

Kategória:Piesne Dary Rolins
Kategória:Piesne z 2025
Kategória:Single z 2025
Pier Paolo Vergerio starší

**Pier Paolo Vergerio** (starší) (* 23. júl 1370, Koper – † 8. júl 1444 alebo 1445, Budín) bol taliansky humanista, štátnik, pedagóg a kánonický právnik.

## Život
Vergerio sa narodil v meste ''Capodistria'' (dnešný Koper v Slovinsku) na polostrove Istria, ktorý bol v tej dobe súčasťou Benátskej republiky. Študoval rétoriku v Padove, kánonické právo vo Florencii (1387 – 1389) a v Bologni (1389 – 1390). Je známy tým, že písal pápežovi Inocentovi VII. a pápežovi Gregorovi XII. Nemecko-americký historik Hans Baron píše v diele *Kríza ranej talianskej renesancie*, vydanie z roku 1966, s. 134: "Katastrofa z roku 1405 zničila Vergeriovu kariéru humanistu." (Týka sa to straty nezávislosti Padovy v roku 1405.)

Neskôr sa stal kanonikom v Ravenne a zúčastnil sa na koncile v Kostnici v roku 1414. Nasledujúci rok bol jedným z pätnástich delegátov, ktorí sprevádzali cisára Žigmunda do Perpignanu, kde sa vyvinulo úsilie prinútiť protipápeža (Avignonské zajatie) Benedikta XIII., aby sa vzdal svojich nárokov. Od roku 1417 až do svojej smrti bol tajomníkom cisára Žigmunda.

V júli 1420 bol hlavným rečníkom katolíckej strany na husitskej dišputácii v Prahe. Hoci sa nikdy neoženil a pravdepodobne mal menšie rehole, nebol kňazom. Zomrel v Budíne v Uhorsku vo veku 73 alebo 74 rokov.

Pier Paolo Vergerio bol prvý, kto v rokoch 13961397 zverejnil Petrarcovu báseň *Afrika* pre verejnosť.

## Diela
Nasledujúce jeho diela boli vytlačené:

* *De ingenuis moribus ac liberalibus studiis* (Benátky, 1472)
* *De Republica Veneta liber primus* (Toscolano, 1526)
* *Vita Petrarcae*, edited by Tommassini in *Petrarca redivivus* (Padova, 1701)
* *Pro redintegranda uniendaque Ecclesia* edited with introduction and notes by Combi in *Archivio storico per Trieste, l'Istria ed il Trentino* (Rím, 1882), 351–374
* *Historia principum Carrariensium ad annum circiter MXXXLV* edited by Muratori, *Rerum ital. Script.*, XVI, 113–184

Jeho listy, v počte 146, upravil Luciani (Benátky, 1887). V rukopise sú stále: latinská verzia Arrianovho „Gesta Alexandri Magni“; život Seneca; panegyrika na svätého Hieronyma; niekoľko komédií, satir a iných básní.

## Zdroj

Kategória:Talianski humanisti
Kategória:Talianski kánonisti
Kategória:Talianski teoretici pedagogiky
Anexia Dominikánskej republiky Španielskom

**Anexia Dominikánskej republiky Španielskom** (), **španielska okupácia Santo Dominga** () alebo **reintegrácia Santo Dominga** () bolo päťročné obdobie v rokoch 1861 až 1865, počas ktorého sa Dominikánska republika vrátila pod suverenitu Španielskeho impéria na žiadosť dominikánskeho diktátora Pedra Santanu. 

Obdobie sa zhodovalo s americkou občianskou vojnou, počas ktorej Spojené štáty neboli schopné presadiť Monroeovu doktrínu. Po dvoch rokoch boja proti povstaniu vo vojne za obnovu Dominikánskej republiky Španielske impérium v roku 1865 opustilo krajinu. Niektorí Dominikánci, ktorí odišli so Španielmi, neskôr bojovali vo vojnách za nezávislosť Kuby, najmä Máximo Gómez.

## Referencie

## Zdroj

Kategória:Dejiny Dominikánskej republiky
Guayabera

náhľad|Košele guayabera
[náhľad|Guayabera a klobúk [panama (klobúk)|panama vo výklade havanského obchodu]]
**Guayabera**, tiež **chacabana**, **shirt-jac** alebo **yucatánska košeľa**, je mužský odev typický pre Latinskú Ameriku a Karibik. Má podobu širokej košele so štyrmi veľkými vreckami a dvoma radmi zvislých záhybov nazývaných alforzas. Guayabera je ušitá zo svetlej bavlnenej, ľanovej alebo hodvábnej látky a môže byť tiež zdobená farebnými výšivkami. Rukávy bývajú väčšinou krátke. Guayabera sa nosí ako vrchné oblečenie pretiahnuté cez nohavice.  Tento vzdušný odev sa v tropickom podnebí osvedčil a nosí sa nielen do práce, ale aj na slávnostné príležitosti ako svadby či pohreby. Je tiež spojený s mexickým ľudovým tancom jarana yucateca.

Pôvod guayabery je odvodzovaný od filipínskeho odevu barong tagalog.  Pomenovaná je zrejme podľa kubánskej rieky Yayabo alebo podľa zberačov guajavy, pre ktorých bolo voľné oblečenie s veľkými vreckami najpraktickejšie. Košeľa sa stala symbolom boja karibských krajín za nezávislosť a chodili v nej Máximo Gómez, Luis Echeverría alebo Raúl Castro. V roku 2010 kubánska vláda nariadila úradníkom povinné nosenie guayabery namiesto obleku. Guayabera je častým darom pre štátne návštevy, ktoré jej nosením vyjadrujú úctu hostiteľskej krajine.

## Referencie

## Iné projekty

## Zdroj

Kategória:Oblečenie
Kategória:Ľudový odev
Kategória:Karibik
Kategória:Latinskoamerická kultúra
Panama (klobúk)

náhľad|Klobúk panama
[náhľad|Predaj klobúkov panama v pouličnom stánku v [Ekvádore]]

**Klobúk panama** (alebo jednoducho **panama** či **panamák**) je tradičný klobúk vyrobený z vlákien listovej rastliny karludoviky dlaňovitej (*[[Carludovica palmata]]*) z čeľade cyklantovité (*[[Cyclanthaceae]]*).

## História
Hoci klobúk nesie názov stredoamerickej krajiny Panama, je potrebné jeho pôvod hľadať v Ekvádore, kde boli vyrobené prvé klobúky tohto typu. Názov sa vžil v období budovania Panamského prieplavu, keď boli tisíce týchto klobúkov dovážané z Ekvádora pre robotníkov pracujúcich na stavbe prieplavu. Keď prezident USA Theodore Roosevelt navštívil stavbu a použil pritom tento klobúk, stala sa táto pokrývka hlavy populárna aj v USA; jej popularitu zvyšovalo aj to, že ju s obľubou nosilo množstvo známych osobností (napr. Napoleon III. alebo Eduard VII., neskôr napr. britský premiér Winston Churchill, herec Humphrey Bogart či spevák Frank Sinatra).

## Názov
Klobúk má rôzne mená. V krajine svojho pôvodu je nazývaný *jipijapa*, podľa názvu malého ekvádorského mesta Jipijapa v provincii Manabí, kam sa kladie jeho pôvod, alebo *montecristi* – názov, používaný špecialistami pre panamy vysokej kvality. *Jipijapa* alebo *montecristi* sa taktiež nazývali *toquilla*, názvom odvodeným od názvu klobúkov užívaných Španielmi v období conquisty.

## Kvalita
Pri výrobe klobúkov panama sa používajú dva postupy, z ktorých hlavné je tkanie. Pre určenie kvality je rozhodujúci počet nití na štvorcovom palci tkaniny. Menej ako 300 je považované za známku nízkej kvality, na druhej strane pomyselného rebríčka stoja klobúky z tkaniny s 1600 – 2000 niťami na štvorcový palec, tie sú najmenej početné a tiež najdrahšie. Medzi týmito dvoma extrémami je široká škála rôzne kvalitného materiálu. Hoci výroba klobúka panama dáva živobytie tisícom Ekvadorčanov, v súčasnosti je možné napočítať iba zhruba okolo tucta tkáčov schopných vyrobiť klobúky v najvyššej kvalite označovanej ako *superjemné montecristi*.

## Súčasnosť
V súčasnosti sa klobúky panama vyrábajú nielen v Ekvádore, ale aj v množstve ďalších latinskoamerických krajinách - napr. pre mayskú komunitu v Bécale v štáte Campeche v Mexiku je výroba klobúkov hlavné remeselnou činnosťou, podobná situácia je v Kolumbii.

Ich nejväčším producentom je ekvádorské mesto Cuenca.

## Zaujímavosť
Výraz **Paname** je názov, ktorým Parížania familiárne označujú svoje mesto. Prezývka vznikla začiatkom 20. storočia, keď si Parížania masovo obľúbili nosenie panamských klobúkov, ktoré sem priviezli robotníci pracujúci na stavbe Panamského prieplavu.

## Referencie

## Iné projekty

## Externé odkazy
* Krátka história klobúku panama (po anglicky)

## Zdroj

Kategória:Klobúky
Kategória:Kultúra v Ekvádore
Pico Duarte

náhľad|Horolezci na vrchole Pico Duarte
**Pico Duarte** (3 101 m n. m.) je najvyšší vrch Dominikánskej republiky a všetkých karibských ostrovov nachádzajúci sa v pohorí Centrálne Kordillery na ostrove Haiti. Leží na území Dominikánskej republiky v provincii San Juan. Ostrov Haiti je v poradí svetových ostrovov podľa najvyššieho bodu na šestnástom mieste.  

Na vrchol ako prvý vyšiel v roku 1851 Sir Robert Hermann Schomburgk, britský konzul v Dominikánskej republike. Vrch je pomenovaný podľa Juana Pabla Duarteho, bojovníka za dominikánsku nezávislosť, ktorého busta sa nachádza na vrchole. Za vlády Rafaela Trujilla niesol názov *Pico Trujillo*. Vrch má dva vrcholy – **Pelona Grande** a **Pelona Chica**. V&nbsp;okolí vrchu bol vyhlásený národný park Josého Armanda Bermúdeza, kde rastie endemický druh borovice *[[Pinus occidentalis]]*. Pramenia tu rieky Yaque del Norte a Yaque del Sur.

## Referencie

## Iné projekty

## Zdroj

Kategória:Vrchy v Dominikánskej republike
Kategória:Trojtisícovky v Severnej Amerike
Kategória:Eponymické termíny v geografii
Dubnícky potok (prítok Sobraneckého potoka)

**Dubnícky potok** je potok v severozápadnej časti okresu Sobrance. Je to pravostranný prítok Sobraneckého potoka s dĺžkou približne 5,1 km a je tokom IX. rádu.

Pramení vo Vihorlatských vrchoch, v geomorfologickom podcelku Popriečny, juhovýchodne od kóty () v nadmorskej výške približne 

Od prameňa tečie na západ v lesnom extraviláne obce Koňuš, potom sa esovito stáča a pokračuje viac juhozápadným smerom. Následne vstupuje do Východoslovenskej pahorkatiny podcelok Podvihorlatská pahorkatina, zároveň opúšťa les a vstupuje do poľnohospodársky využívanej krajiny. Tu priberá jediný ľavostranný prítok spod kóty  Následne vstupuje do extravilánu Choňkoviec a stáča sa viac na západ. Napokon podteká cestu II/566 a  na severovýchodnom okraji intravilánu obce sa v nadmorskej výške približne  vlieva do Sobraneckého potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Koňuš
Kategória:Choňkovce
Karneval v Dominikánskej republike

[náhľad|Karneval v štvrti [Villa Juana (Santo Domingo)|Villa Juana mesta Santo Domingo, 1. marec 2018]]
[náhľad|Kostýmy karnevalového sprievodu v meste [San Juan de la Maguana]]
náhľad|''Diablo Cojuelo'' v meste La Vega
**Karneval v [[Dominikánska republika|Dominikánskej republike]]** alebo **dominikánsky karneval** sa oslavuje vo väčšine miest a obcí na hlavných uliciach krajiny. Medzi jeho najpozoruhodnejšie vlastnosti patria honosné prepracované kostýmy a tradičné masky. Karneval, ktorý sa konal v meste La Vega, jednom z najväčších miest v krajine, a národný sprievod v Santo Domingu boli prvé karnevaly, ktoré sa začiatkom 16. storočia konali na území Ameriky.

Karnevalová sezóna v Dominikánskej republike začína karnevalovým galavečerom, ktorý sa koná v interiéri v meste Santiago de los Caballeros, na rozdiel od všetkých ostatných karnevalových podujatí, ktoré sa počas februára konajú v exteriéri. Dominikánci zvyčajne najviac slávia 27. februára, v Deň nezávislosti. V Santo Domingu oslavy zahŕňajú veľký vojenský sprievod s dominikánskym letectvom, námorníctvom a armádou. K slávnostiam často patrí nosenie farebných krojov a kostýmov, ktoré symbolizujú dominikánske náboženské a tradičné postavy ako napr. *Calife*, *Guloya* a *Diablo Cojuelo* (). Oslavy sa konajú na celom ostrove, pričom každé mesto oslavuje po svojom.

Načasovanie sviatkov sa líši od pôvodnej náboženskej synchronizácie s pôstnym obdobím. Oslavy karnevalu vypĺňajú február s národným Dňom nezávislosti 27. februára a narodeninami Juana Pabla Duarteho, jeho zakladateľa, 26. januára bez ohľadu na pôstny kalendár. Tradičné sprievody sa konajú každú nedeľu počas celého „mesiaca nezávislosti“ v Dominikánskej republike.

## Referencie

## Zdroj

Kategória:Kultúra v Dominikánskej republike
Marián Čurko

**Marián Čurko** (* 6. september 1973, Košice) je slovenský hudobný skladateľ, hudobník, komik a herec. Profesionálne sa venuje komponovaniu hudby do televíznych a rozhlasových reklám.

## Životopis
V roku 1998 absolvoval štúdium odboru film a réžia na VŠMU v Bratislave. Od roku 2004 vyrába zvučky pre rôzne programy uvádzané na televíziách RTVS, Markíza či JOJ. Venuje sa aj hudobnému aranžmánu, ozvučovaniu webových stránok a počítačových hier, hudobne sa spolupodieľa na divadelných hrách a venuje sa skladaniu hudby k rôznym podujatiam. Najviac sa preslávil v programoch *Partička* (v českej aj slovenskej verzii) a *Parta z penziónu*, kde má na starosť hudbu (rôzne zvukové efekty a pod.). Ako herec a komik sa objavil vo viacerých projektoch ako *...kone na betóne* či *Hana a jej bratia.*

Jeho starším bratom bol slovenský vrah a kanibal Matej Čurko, ktorý bol v roku 2011 pri stretnutí s potenciálnou obeťou niekoľkokrát postrelený. Na následky strelných zranení zomrel o dva dni neskôr v nemocnici.

## Filmografia

### Skladateľ

#### Filmy
* 2016: *Karolovo posolstvo*
* 2020: *Svet stratených*
* 2023: *Tak zle, ako sa len dá*

#### Televízia
* 1995: *Cesta fotografa*
* 1997: *[[Duchovia]]*
* 1999: *[[Zborovňa (seriál)|Zborovňa]]*
* 2004: *Dievča za milión*
* 2005: *Medzi nami*
* 2005: *Miliónový tanec*
* 20062012: *[[Mafstory]]*
* 2007: *[[5 proti 5]]*
* 2007: *42*
* 2008: *[[Panelák (seriál)|Panelák]]*
* 2008: *[[Áno, miláčik!]]*
* 2008: *Fidlibum*
* 2008: *Storočie hokeja*
* 20092011: *[[Partička (česká televízna relácia)|Partička]]*
* 20102014: *[[Profesionáli (slovenský seriál)|Profesionáli]]*
* 2011: *Devínsky masaker*
* 2012: *[[Nikto nie je dokonalý (televízna relácia)|Nikto nie je dokonalý]]*
* 2012: *Neznáma klenotnica – Oponický kaštieľ*
* 2013: *Pravdivé príbehy s Katkou Brychtovou*
* 2013: *Zamatoví teroristi*
* 2014: *[[Kredenc (televízna relácia)|Kredenc]]*
* 2015: *Kolabs*
* 2015: *Bezdružice*
* 2017: *[[Zem spieva]]*
* 2018: *[[Osobnosť televíznej obrazovky|OTO]] 18. ročník*
* 20192021: **
* 2019: *Kráľovná neba na hore Butkov*
* 2019: *[[S úsmevom po Slovensku]]*
* 2020: *Detektívka Emka a kamaráti pátrači*
* 2020: *Slovenský panteón*
* 2021: *Robin*
* 2022: *Naj škola*

### Herec

#### Filmy
* 1995: *[[… kone na betóne|... kone na betóne]]*
* 2001: *[[Hana a jej bratia]]*

#### Televízia
* 1996: *Silvánovci*
* 2005: *Rodinné tajomstvá*
* 2014: *[[Profesionáli (slovenský seriál)|Profesionáli]]*

## Referencie

## Externé odkazy
* 
* 

## Zdroj

Kategória:Osobnosti z Košíc
Kategória:Slovenskí hudobní skladatelia
Kategória:Slovenskí filmoví herci
Kategória:Slovenskí televízni herci
Kategória:Slovenskí komici
Kategória:Absolventi Vysokej školy múzických umení
Samuel Štúr

**Samuel Štúr** môže byť:
* národnokultúrny pracovník a učiteľ, otec Ľ. Štúra, pozri Samuel Štúr (1789 – 1851)
* ľudovýchovný pracovník a publicista, brat Ľ. Štúra, pozri Samuel Štúr (1818 – 1861)

## Referencie

Štúr, Samuel
Kráľovská audiencia Santo Dominga

[náhľad|Budova [Museo de las Casas Reales, kde sa nachádzal súd Real Audiencia de Santo Domingo]] 
**Kráľovská audiencia Santo Dominga** () alebo **Kráľovská audiencia a kancelária Santo Dominga na ostrove Hispaniola** () bola prvý súd španielskej koruny v Amerike, ktorý vznikol v roku 1511 kráľovským dekrétom Ferdinanda V. kastílskeho, no pre rozdiely medzi guvernérom Diegom Kolumbom a španielskou korunou začal fungovať až po obnovení kráľovským dekrétom cisára Karola V. zo 14. septembra 1526.

Tento kráľovský súd patril pod jurisdikciu vicekráľovstva Nového Španielska a jej prezident bol zároveň guvernérom generálneho kapitanátu Santo Domingo. V roku 1776 pribudla funkcia regenta.

## Zdroj

Kategória:Dejiny Dominikánskej republiky
Kategória:Santo Domingo
Kategória:Súdy
Era de Francia

**Francúzska okupácia Santo Dominga** alebo **Era de Francia** ( alebo *Francúzske obdobie*) je termín označujúci obdobie, ku ktorému došlo v roku 1795, keď Francúzsko získalo generálny kapitanát Santo Domingo, pripojilo ho k Saint-Domingue a nakrátko získala celý ostrov Hispaniola prostredníctvom bazilejského mieru, čo umožnilo Španielsku postúpiť *východnú* provinciu v dôsledku francúzskych revolučných vojen.

Napriek svojej stručnosti spôsobila dôležité zmeny v spoločnosti, najmä z demografického hľadiska, pretože došlo k masívnej emigrácii osadníkov (najmä tých, ktorí majú väčšie zdroje) do Portorika, Venezuely a na Kubu, niektorí emigrovali z lojality k Španielsku a iní v dôsledku haitských invázií spáchaných haitskými silami pod velením Toussainta L'ouvertura a Jean-Jacquesa Dessalinesa v rokoch 1801 a 1805. Kolónia stratila dve tretiny svojej populácie a takmer všetky najstaršie a najtradičnejšie aristokratické rodiny na ostrove; okrem toho sa obyvateľstvo na španielskej strane zmenilo z prevažne bieleho na v podstate mulata. Zriadenie francúzskych osadníkov a návrat niektorých emigrantov tento úbytok obyvateľstva sotva utlmili.

V tomto období bolo územie označované aj ako ***francúzske Santo Domingo*** a generálny kapitanát bol rozdelený na dva samostatné departementy, každý s vlastným guvernérom a autonómiou – departement Cibao so sídlom v Sant-Yagu (dnes Santiago de los Caballeros) a departement Ozama.

## Referencie

## Zdroj

Kategória:Dejiny Dominikánskej republiky
Kategória:Francúzske kolónie
Turica kanadská

**Turica kanadská** (iný názov **turanec kanadský**, ) je druh jednoročnej byliny rodu turica, z čeľade astrovité (*Asteraceae*). Rozšírená je kozmopolitne.

## Opis
Turica kanadská je jednoročná bylina s rozkonáreným vretenovitým koreňom. Byľ je priama, rozkonárená, pozdĺžne ryhovaná, rovnomerne husto listnatá, žltozelená, odstávajúco dlho brvitá, vysoká 10 až 120 (150) cm.

Čepeľ dolných byľových listov je obrátene kopijovitá, najširšia vo vrchnej polovici, v hornej časti s niekoľkými drobnými zubmi, na okraji brvitá, dlhá 60 až 100 mm, široká do 15 mm. Čepeľ horných listov je úzko čiarkovito kopijovitá, celistvookrajová, dlho končistá, na okraji brvitá.

Úbory sú lúčovité, v počte 50 až 250, valcovité, s priemerom do 5 mm, usporiadané sú v bohatej metline. Zákrov je valcovitý, zákrovné listene sú zelené, suchoblanito lemované, takmer holé. Lôžko úboru je ploché alebo vypuklé. Lúčovité kvety sú biele, krátke. Rúrkovité kvety sú žlté, kratšie ako zákrov.

Plodmi sú hnedé, krátko pritisnuto chlpaté nažky, dlhé do 1,5 mm, s jednoradovým chocholcom, až trikrát dlhším ako nažka.

## Rozšírenie
Turica kanadská je pôvodná v Severnej Amerike na území Spojených štátov a južnej Kanady. Druhotne je rozšírená kozmopolitne na všetkých kontinentoch s výnimkou Antarktídy, s najväčšou frekvenciou v subtrópoch a miernom pásme. Na Slovensku je hojne rozšírená na celom území s klesajúcou frekvenciou vo vyšších polohách. Najvyššie zaznamenaný výskyt vo výške 570 – , pochádza z okolia Detvy (Skliarovo).

## Ekológia
Turica kanadská rastie na mierne vlhkých až vysychavých pôdach, na rumoviskách, pri okrajoch ciest, okolo železničných tratí, na piesčinách a rúbaniskách od nížin po podhorský vegetačný stupeň. Je veľmi variabilná vo vzraste, počte úborov a ostatných znakoch závislých na ekologických vlastnostiach prostredia. Kvitne od júna do októbra.

## Galéria

Erigeron canadensis kz22.jpg|Detail úborov so zákrovmi.
Erigeron canadensis from Britain by D Merrick 13.jpg|Detail listu.
Erigeron canadensis kz21.jpg|Odkvitnuté úbory.
Conyza canadensis flowerhead, Canadese fijnstraal bloemhoofdje (5).jpg|Zrelé nažkami s chocholcami.


## Referencie

## Iné projekty

Kategória:Flóra na Slovensku
kanadská
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny so žltými kvetmi
Kubášok

**Kubášok** je vodný tok v Nízkych Tatrách a Hornádskej kotline na území okresu Poprad. Je to pravostranný prítok Bystrej s dĺžkou približne 7,3 km a je tokom VI. rádu. Preteká ochranným pásmom Národného parku Slovenský raj.

## Priebeh toku
Potok pramení vo východnej časti Nízkych Tatier, na východe geomorfologického podcelku Kráľovohoľské Tatry, v ich časti Predná hoľa, na juhovýchodnom úbočí vrchu Koreň (), v nadmorskej výške približne 

Prameň sa nachádza v oblasti nesúvislého lesného porastu v závere doliny Peklisko, v lokalite Králiková. Na hornom toku tečie východným smerom, onedlho priberá pravostranný prítok spod Človečej hlavy () a výrazne sa stáča na sever. Pokračuje dolinou Peklisko, kde priberá významnejší pravostranný prítok z lokality Klobúk, dva ľavostranné z oblasti Bobrovisko a opäť ľavostrannú Zimnú vodu spod vrchu Zoty (). V tejto, strednej časti mení svoj tok najskôr na severozápad a potom sa stáča na severovýchod. Veľkým oblúkom na severnom okraji Nízkych Tatier sa opäť stáča na sever a už bez významnejších prítokov vteká do Hornádskej kotliny a jej podcelku Vikartovská priekopa. Na dolnom toku sa mierne stáča na severozápad a vteká do obce Spišské Bystré, kde sa v nadmorskej výške približne  vlieva pravostranne do Bystrej, prítoku rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím obce Spišské Bystré v okrese Poprad v Prešovskom kraji.

## Referencie

## Pozri aj
* Nízke Tatry, Kráľovohoľské Tatry, Predná hoľa (geomorfologická časť)
* Hornádska kotlina, Vikartovská priekopa

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Spišské Bystré
Henrich Radó

JUDr. **Henrich Radó** (* 6. jún 1874, Streženice† 17. august 1940) bol slovenský notár, osvetový pracovník a politik HSĽS v období medzivojnového Česko-Slovenska.

V Púchove pôsobil ako starosta miestnej organizácie jednoty Orla. Patril k zakladateľom Slovenskej ľudovej strany v Púchove a v okolí. V rokoch 1919 - 1939 bol okresným predsedom strany. Vo voľbách do župných zastupiteľstiev v roku 1923 bol zvolený za poslanca zastupiteľstva Považskej župy. Po zavedení krajinského zriadenia ho vláda na návrh HSĽS ako odborníka 19. decembra 1928 menovala za člena Krajinského zastupiteľstva Slovenskej krajiny. V roku 1931 bol vymenovaný za verejného notára v Púchove. Krajinským poslancom sa stal aj po voľbách v roku 1935. Mandát však nadobudol až dodatočne 27. apríla 1937 po smrti Mateja Bučeka. V Krajinskom zastupiteľstve zasadal do jeho rozpustenia v závere roku 1938. Ako najvyššie postavený ľudácky funkcionár v okrese oznámil na zhromaždení v Púchove autonómiu Slovenska. Angažoval sa aj v Muzeálnej slovenskej spoločnosti a v Slovenskej ovocinárskej spoločnosti.

## Referencie

Kategória:Slovenskí notári
Kategória:Slovenskí právnici
Kategória:Slovenskí politici
Kategória:Politici HSĽS
Kategória:Členovia Krajinského zastupiteľstva Slovenskej krajiny
Kategória:Osobnosti zo Streženíc
Peter Guldan

**Peter Guldan** (* 14. august 1946, Bratislava – † 22. október 2022) bol slovenský scenárista, textár, režisér, herec a novinár.

## Životopis
Od šiestich rokov bol členom Detskej dramatickej družiny Československého rozhlasu, herec, desiatky rozhlasových hier, TV inscenácii, filmov. Prvý film, v ktorom účinkoval, bol film Paľa Bielika *[[Štyridsaťštyri]]*. Hlavnú postavu si zahral Peter Guldan vo vojnovej dráme *[[Vrchárska balada]]*. V čase, keď začínalo pražské divadlo Semafor Šlitra a Suchého, založil Peter Guldan vlastné amatérske divadlo. Od roku 1969 bol redaktorom bratislavského *Večerníka*, kde končil ako zástupca šéfa ekonomického oddelenia so špecializáciou na dopravu a motorizmus. Neskôr bol redaktorom a moderátorom rozhlasovej relácie zábavy HRLD, relácia *Variácie v trojici* so Stanislavom Štepkom a Milanom Markovičom, autor desiatok rozhlasových relácií, kabaretov a silvestrovských programov, textár stoviek populárnych skladieb, jeden z dvorných textárov V.V. systém Vlada Valoviča. Bol objaviteľ detských speváckych hviezd, ako Darinka Rolincová, ktorej napísal texty hitov „Mama, prečo?“, „Až raz budem učiteľkou“, „Vtedy sú Vianoce“, „Arabela“, „Školská láska“, „Slávik a ruža“, či „Cesta do rozprávky“.

Po rozhlase nasledovala Detská redakcia Československej televízie, redaktor nedeľňajšej relácie *[[Poďte s nami]]* až do roku 1989.

Bol autorom kultového seriálu *[[Bambuľkine dobrodružstvá]]*, trojnásobná platinová platňa 2007, prvé knižné vydanie vyšlo na vianoce 2008, doteraz predaných cca 30 tisíc kusov, citácie v školských učebniciach, muzikál *Bambuľka* režiséra Jána Ďurovčíka. Zľudovelá rozprávka, ktorú už roky poznajú veľkí i malí. Dramatizátor a režisér kompletnej audio nahrávky Biblie, v ktorej účinkovalo vyše 300 slovenských hercov a vo Vatikáne bolo toto dielo v oblasti audio uznané ako svetový unikát.

Jeho texty spievali interpreti ako napríklad:
Marika Gombitová, Jana Kocianová, Zdena Studenková, Karol Duchoň, Darinka Rolincová, Júlia Hečková, Peter Hečko, Alena Antalová, Marcela Molnarová, Jana Daňová, Kveta Horváthová, Lucia Barmošová.

## Texty piesní

(zdroj: SOZA)

## Referencie

## Externé odkazy
* 
* 

Kategória:Osobnosti z Bratislavy
Kategória:Slovenskí scenáristi
Kategória:Slovenskí textári piesní
Kategória:Slovenskí herci
Kategória:Slovenskí redaktori periodík
Kategória:Slovenskí rozhlasoví redaktori
Kategória:Slovenskí televízni redaktori
Martha Cristiana

**Martha Cristiana**, celým menom *Martha Cristiana Merino Ponce de León* (* 27. marec 1971, Puebla, Mexiko) je mexická televízna, filmová a divadelná herečka a modelka. Preslávila sa najmä stvárnením zápornej roly Berenice Sandovalovej v telenovele *[[Keď budeš moja]]*.

## Životopis
Jej otec bol architekt a matka pochádzala z politickej elity. Aj keď sa narodila v Pueble, detstvo prežila v štáte Durango. Svoju kariéru v šoubiznise začala zúčastňovaním sa na súťažiach krásy. V roku 1987 skončila na treťom mieste v súťaži Miss International a stala sa jednou z najznámejších mexických modeliek 90. ​​rokov. Následne sa objavila na titulných stránkach časopisov ako ¡Hola!, Vogue, Elle a Marie Claire.

Je tiež dizajnérkou šperkov a v roku 2010 vydala svoju prvú kolekciu šperkov. Má štyroch synov: Alberta, Aaróna, Lucasa a Matea.

## Filmografia
### Telenovely
* 2000: *DKDA: Sueños de juventud* – špeciálna účasť
* 2001 – 2002: *[[Keď budeš moja]]* – Berenice Sandoval de Sánchez Serrano
* 2003: *Enamórate* – Isadora de Serrano
* 2003 – 2004: *Mirada de mujer, el regreso* – Irene
* 2004 – 2006: *Los Sánchez* – Cecilia Uriarte
* 2006: *Amor sin condiciones* – Ximena Preciado-Mercenario
* 2010: *Vidas robadas* – Isabel Echeverría de Fernández-Vidal
* 2018: *Educando a Nina* – Andrea Paredes

### Seriály
* 2017: *Hoy voy a cambiar* – Charitova matka

### Film
* 2000:	*Todo el poder* – Patricia
* 2001:	*El segundo aire* – Martha
* 2004:	*Cero y van 4* – Cecilia
* 2007:	*Gente bien... atascada*
* 2008:	*Lulú la del pez*
* 2009:	*Miedo*

## Referencie

## Externé odkazy
* 
* 
* Martha Cristiana na Instagrame

Kategória:Mexické televízne herečky
Kategória:Mexické filmové herečky
Kategória:Mexické divadelné herečky
Kategória:Mexické modelky
Peter Janoviček

**Peter Janoviček** (* 16. november 1982, Bratislava) je slovenský spisovateľ, autor a publicista, trpiaci Aspergerovým syndrómom.

## Životopis
Narodil sa a vyrastal v Bratislave, kde navštevoval Evanjelické lýceum. Vyše 15 rokov pracoval v Univerzitnej knižnici v Bratislave ako knihovník. Tvoriť začal spoločne so svojim rakúskym strýkom, spisovateľom Robertom Hofrichterom. Ich prvá spoločná kniha vyšla v slovenčine pod názvom „Z Prešporku do Soľnohradu“ (Slovart, 2018). Janoviček následne začal spolupracovať s Občianskym združením Bratislavské rožky, pre ktoré pracuje ako šéfredaktor nemeckého webového magazínu o dejinách Bratislavy, a ako autor a redaktor kníh. Prispieva tiež do niekoľkých slovenských periodík. Janovičkovi bol v roku 2024 diagnostikovaný Aspergerov syndróm, o čom verejne porozprával v rozhovore pre Denník N. O autizme publikuje na internete videoblogy.

## Literárne úspechy
* 2021: 1. miesto v súťaži Petržalka - miesto, kde som doma.
* 2022: 1. miesto v súťaži Cena Gustáva Reussa, kategória Rozprávka.
* 2023: Finalista Martinus Cena Fantázie.

## Dielo
* 2014 – *Von Pressburg nach Salzburg - Grenzgänge zwischen Städten, Völkern und Regionen der k.u.k. Monarchie*, esejistická kniha o dejinách, publikovaná po nemecky s Robertom Hofrichterom.
* 2016 – *Des Doppeladlers wilder Osten - Streifzüge durch Galizien und die Bukowina und der erste Traum von Europa*, kniha napísaná spoločne s Robertom Hofrichterom.
* 2018 – *Z Prešporku do Soľnohradu - Strednou Európou proti prúdu času*, slovenské prepracované vydanie knihy *Von Pressburg nach Salzburg*.
* 2020 – *DONAU - Menschen, Schätze & Kulturen: Eine Reise vom Schwarzen Meer zur Schallaburg*, príspevok v zborníku.
* 2020 – *Mi, SVÁBOK*, kapitola o Karpatských Nemcoch v maďarskej publikácii.
* 2022 – *My sme starí Prešporáci*, zostavovateľ a prispievateľ knihy.
* 2022 – *K VECIAM SVETA I VECIAM OSOBNÝM - Zborník najlepších prác literárnej súťaže Cena Gustáva Reussa 2022*
* 2023 – *História na zjedenie: Výber článkov z internetového magazínu www.bratislavskerozky.sk*, zostavovateľ.
* 2023 – *Fantázia 2023*, autor poviedky *Ruža z Tivoli*.
* 2023 – *Mozart, Vĺčikove Vianoce (Bratislavské rozprávky)*, historický rozprávkový príbeh.
* 2024 – *400 ročná legenda. História bratislavských rožkov*, spoluautor.

## Referencie

## Externé odkazy
*www.janovicek.eu – Webstránka a blog Petra Janovička
* Diela Petra Janovička v súbornom katalógu Slovenskej národnej knižnice
*Diela Petra Janovička na Databazeknih.cz
* Aspergerov syndróm mu zistili ako 41-ročnému: Vyrastal som v tom, že mi nič nie je a musím sa správať normálne – Rozhovor s Petrom Janovičkom o Poruche autistického spektra pre Denník N

Kategória:Slovenskí spisovatelia
Kategória:Slovenskí prozaici
Kategória:Slovenskí spisovatelia pre deti a mládež
Kategória:Slovenskí autori náučnej literatúry
Kategória:Osobnosti z Bratislavy
Kategória:Autisti
YT Industries

**YT Industries** je nemecký výrobca horských bicyklov so sídlom v nemeckej obci Hausen. Spoločnosť založil v roku 2006 Markus Flossmann.

## História
náhľad|Horský bicykel YT Izzo

### Založenie a začiatky (2008 – 2010)
Spoločnosť bola založená v roku 2008 Markusom Flossmannom v Nemecku. Spoločnosť vznikla s cieľom ponúknuť cenovo dostupné a kvalitné bicykle určené najmä pre mladých jazdcov, ktorí sa chceli venovať zjazdovej a freeridovej cyklistike. Názov YT (*Young Talent*) odráža tento zámer. Prvé modely boli jednoduché dirtové bicykle, ktoré si získali popularitu vďaka kombinácii dostupnej ceny a solídnej kvality.

V prvých rokoch sa YT Industries orientovalo na priame dodávanie bicyklov zákazníkom, čím obišlo tradičné distribučné kanály. Tento direct-to-consumer (DTC) model sa neskôr stal jedným z hlavných rozlišovacích znakov značky.

### Rozšírenie produktového portfólia (2011 – 2015)
Po úspechu dirtových bicyklov spoločnosť v roku 2011 rozšírila svoju ponuku o zjazdové modely. Jedným z prelomových modelov bol Tues, ktorý sa stal populárnym medzi amatérskymi aj profesionálnymi cyklistami.

V roku 2014 YT Industries prišiel na trh model Capra, ktorý bol prvým enduro bicyklom značky. Tento model zaznamenal veľký úspech na trhu a pomohol značke etablovať sa ako seriózny hráč v segmente horských bicyklov.

### Vstup do profesionálneho sveta a medzinárodná expanzia (2016 – 2019)
Rok 2016 znamenal pre spoločnosť významný posun, keď začala sponzorovať profesionálnych jazdcov a tímy. Medzi najvýznamnejších jazdcov, ktorí súťažili na bicykloch YT, patrili Aaron Gwin, jeden z najúspešnejších zjazdových cyklistov svojej generácie, a Cam Zink.

S rastúcim dopytom sa YT Industries začalo orientovať aj na medzinárodné trhy, pričom rozšírilo svoje pôsobenie do Severnej Ameriky, Austrálie a ďalších častí Európy. Spoločnosť otvorila logistické centrá a distribučné sklady, aby dokázala efektívnejšie dodávať bicykle zákazníkom po celom svete.

V tomto období spoločnosť uviedla aj prvé karbónové rámy, čím zlepšila výkon svojich bicyklov a oslovila širšiu skupinu jazdcov.

### Vstup na trh e-bicyklov a nové modely (2020 – súčasnosť)
V roku 2019 YT Industries predstavilo svoj prvý elektrický horský bicykel – Decoy. Tento model bol vybavený pohonnou jednotkou Shimano a ponúkol kombináciu výkonu a ovládateľnosti podobnú tradičným zjazdovým bicyklom.

V nasledujúcich rokoch spoločnosť naďalej inovovala a rozširovala svoju produktovú líniu. Modely ako Izzo (trailový bicykel) a vylepšené verzie modelov Capra a Tues upevnili pozíciu značky v horskej cyklistike.

YT Industries si naďalej zachováva direct-to-consumer model predaja, čím sa odlišuje od tradičných výrobcov bicyklov. Vďaka tomu môže ponúkať vysoko kvalitné komponenty za konkurencieschopné ceny.

YT Industries pokračuje v rozširovaní svojho portfólia a investuje do vývoja nových technológií v oblasti horskej cyklistiky. Spoločnosť je známa svojimi sponzorskými aktivitami a podporov zjazdových jazdcov.

## Referencie

## Iné projekty

## Externé odkazy

* Oficiálna stránka
Kategória:Výrobcovia bicyklov
Kategória:Podniky založené v 2006
Kategória:Podniky v Nemecku
Mohr

**Mohr** môže byť:
* priezvisko, pozri Mohr (priezvisko), napríklad:
** dánsky matematik (* 1640† 1697), pozri Georg Mohr 
** americký herec (* 1914† 1968), pozri Gerald Mohr
** americký kameraman (* 1894† 1974), pozri Hal Mohr
** nemecká futbalistka (* 1967), pozri Heidi Mohrová
** nemecký botanik (* 1780† 1808), pozri Heinrich Daniel Matthias Mohr
** nemecký farmaceut a botanik (* 1824† 1901), pozri Charles Mohr
** česko-nemecká maliarka (* 1821† 1902), pozri Charlotte Weyrother-Mohr Piepenhagen
** nemecký stavební inžinier (* 1835† 1918), pozri Christian Otto Mohr
** nemecký chemik (* 1806 † 1879), pozri Karl Friedrich Mohr
** americký herec a komik (* 1970), pozri Jay Mohr
** nemecký pastor, amatérsky astronóm, meteorológ a vulkanológ (* 1716† 1775), pozri Johan Maurits Mohr
** rakúsky rímskokatolícky kňaz, básnik a autor textu vianočnej koledy Tichá noc (* 1792† 1848), pozri Joseph Mohr
** nemecký atlét (* 1986), pozri Malte Mohr
** faerský politik (* 1898† 1968), pozri Peter Mohr Dam
** faerský futbalista (* 1983), pozri Vagnur Mohr Mortensen
* sídlo v Iráne, pozri Mohr (Irán)
* starý nemecký názov českej osady Mory, dnes súčasť mesta Podbořany, pozri Mory (Podbořany)
* planétka, pozri 2971 Mohr
* skrátene: Mohr Siebeck

## Pozri aj
* Mohrova kružnica
* Mór (priezvisko)
Majstrovstvá Európy v bedmintone hráčov do 17 rokov

**Majstrovstvá Európy v bedmintone hráčov do 17 rokov** je turnaj, ktorý organizuje Badminton Europe každé dva roky od roku 1990.
Súťaž sa najprv konala len ako tímová súťaž pod názvom **Polonia Cup** od roku 1990 do roku 2005. Súťaž jednotlivcov sa začala konať od roku 2009.

## Tímová súťaž
Pred oficiálnym začiatkom sa konali aj skúšobné podujatia Polonia Cup v Štrasburgu (1987) a Cádize (1989), ktoré sú však považované za neoficiálne.

## Individuálna súťaž
Legenda: MD = Muži dvojhra; ŽD = Ženy dvojhra; MŠ = Muži štvorhra; ŽŠ = Ženy štvorhra; Mix = Zmiešaná štvorhra

## Medailová tabuľka krajín
* Aktualizované po majstrovstvách Európy 2025

 *[[Rusko]] zahŕňa aj medaile získane [[Sovietsky zväz|Sovietskym zväzom]]*
 *[[Nemecko]] zahŕňa aj medaile získane [[Západné Nemecko (1949 – 1990)|Západným Nemeckom]]*

## Referencie

## Externé odkazy
* Majstrovstvá Európy juniorov

## Zdroj

Kategória:Bedmintonové súťaže
Bazilejský mier

**Bazilejský mier** môže byť:

* mier, ktorý de facto uznal nezávislosť Švajčiarska, pozri Bazilejský mier (1499)
* mier pozostávajúci z troch mierových zmlúv zahŕňajúcich Francúzsko počas Francúzskej revolúcie, pozri Bazilejský mier (1795)

## Pozri aj
* bazilejský dohovor
Jean-Claude Bergeron

**Jean-Claude Bergeron** (* 14. október 1968, Hauterive, Quebec, Kanada) je bývalý kanadský profesionálny hokejový brankár, ktorý sa preslávil najmä svojim pôsobením v tíme Tampa Bay Lightning v National Hockey League. V NHL odohral 6 sezón. V roku 1990 bol vyhlásený za najlepšieho brankára American Hockey League.

## Kariéra
Jean-Claude Bergeron bol draftovaný v roku 1988 v 5. kole (ako 104. celkovo) tímom Montreal Canadiens. Po výbornej sezóne 1989/90, keď získal *Baz Bastien Memorial Award* za najlepšieho brankára AHL, v sezóne 1990/91 nastupoval ako náhradník Patricka Roya. Debutoval 18. októbra 1990 v západe proti Detroitu Red Wings, ktorý Canadiens prehrali 2:5. Kvôli nedostatočným výkonom bol však znova poslaný „na farmu“. V lete 1992 bol vymenený do tímu Tampa Bay Lightning, do Canadiens putoval brankár Frederic Chabot. V Tampa Bay strávil Bergeron štyri sezóny v pozícii jedného z náhradných brankárov. Celkovo v tíme odchytal 53 zápasov, v ktorých si pripísal 14 výhier a 26 prehier, 86,7 % úspešnosť zákrokov a 3,65 priemer inkasovaného gólu na zápas (*GAA*). Tampa s ním v lete 1996 už zmluvu nepredĺžila. Jeho posledným pôsobiskom v NHL bol tím Los Angeles Kings, s ktorým podpísal zmluvu ako neobmedzený voľný hráč. Za tím však nakoniec nastúpil iba v jedinom zápase, proti Pittsburghu Penguins, ten Kings prehrali 1:4. Kariéru dokončoval prevažne v IHL, kde v roku 1994 získal ocenenie *James Norris Trophy*, ktoré sa udeľovalo brankárovi s najlepším *GAA*. Kariéru oficiálne ukončil v roku 2000, keď pôsobil v tíme Joilette Blizzard v regionálnej quebeckej lige *QSPHL*.

## Referencie

Kategória:Kanadskí hokejoví brankári
Kategória:Brankári Tampa Bay Lightning
Kategória:Brankári Montreal Canadiens
Kategória:Brankári Los Angeles Kings
Kategória:Hokejisti draftovaní klubom Montreal Canadiens
Kategória:Osobnosti z Quebecu
Fu Manchu (postava)

**Fu Manchu** je fiktívna postava, ktorú v roku 1912 stvoril britský spisovateľ Sax Rohmer v sérii románov. Vo filmových spracovaniach rolu zloducha stvárnilo viacero významných hercov ako John Carradine, Christopher Lee, Peter Sellers alebo Nicolas Cage.

## Opis postavy
Fu Manchu je čínsky kriminálny génius, ktorý bol hrdinom a zároveň zloduchom románov a poviedok od autora Sax Rohmera. Postava sa objavila aj v nemých a zvukových filmoch, rozhlase a komiksoch. Zlovestný Dr. Fu Manchu zosobňoval žáner tajomstva „žltého nebezpečenstva“, ktoré vyjadrovalo obavy západu z expanzie ázijskej moci a vplyvu. Fu Manchu sa prvýkrát objavil v poviedke *The Zayat Kiss* uvedenej v knihe *Story-Teller* (1912). Počas 45 rokov sa vytvorilo viacero zbierok príbehov a románov, vrátane *The Mystery of Dr. Fu-Manchu* (1913), *The Devil Doctor* (1916), *The Trail of Fu Manchu* (1934), *President Fu Manchu* (1936), *Shadow of Fu Manchu* (1948) či *Emperor Fu Manchu* (1959).

## Filmy
* 1923: *The Mystery of Dr. Fu Manchu*
* 1924: *Further mysteries of Dr. Fu Manchu*
* 1929: *The Mysterious Dr. Fu Manchu*
* 1930: *The Return of Dr. Fu Manchu*
* 1931: *Daughter of the Dragon*
* 1932: *The Mask of Fu Manchu*
* 1940: *Drums of Fu Manchu*
* 1943: *Drums of Fu Manchu: The Feature Version*
* 1965: *The Face of Fu Manchu*
* 1966: *The Brides of Fu Manchu*
* 1967: *The Vengeance of Fu Manchu*
* 1968: *The Blood of Fu Manchu*
* 1969: *The Castle of Fu Manchu*
* 1980: *[[Diabolský plán doktora Fu Manchu]]*

## Galéria

Súbor:Dr Fu Manchu I W Publishing.jpg
Súbor:The Mystery of Dr. Fu-Manchu cover 1913.jpg
Súbor:437 Festa Major de Gràcia 2023 (Barcelona), carrer de Joan Blanques, part de baix.jpg
Súbor:W. T. Benda cover - Collier's The National Weekly - March 8, 1930 - Fu Manchu's Daughter.jpg


## Referencie

## Iné projekty

## Externé odkazy
* ''The Page of Fu Manchu''

Kategória:Fiktívne postavy
Kategória:Filmové postavy
Kategória:Literárne postavy
Subterra

**Subterra** bol kultúrny priestor a prvá internetová kaviareň v Nitre. Nachádzala sa v podzemí Starého divadla Karola Spišáka na Ulici 7. pešieho pluku. V kaviarni sa od polovice 90. rokov 20. storočia konali početné koncerty, výstavy, projekcie filmov, vysokoškolské prednášky, semináre, odborné sympóziá, workshopy či náčuvy hudby. Interiér kaviarne navrhol architekt Viktor Šabík. Portál Yahoo! zaradil kaviareň medzi 10 najštýlovejších internetových kaviarní na svete.

## História a význam
Subterra bola miestom, kde sa konali rôzne kultúrne podujatia, ako výstavy, koncerty a prednášky. Slúžila ako priestor pre alternatívnu kultúru a poskytovala zázemie pre umelcov a tvorcov. Okrem kultúrnych aktivít bola aj prvou internetovou kaviarňou v meste, čím prispela k rozšíreniu internetu medzi širokú verejnosť. Celodenná prevádzka Subterry umožnila širšie využitie priestorov divadla na kultúrne účely aj mimo divadelných predstavení. Hudobné a výstavné podujatia organizovalo občianske združenie Spirit, ktoré sa zameriavalo aj na oblasť nezávislej kyberkultúry.

## Kultúrna činnosť
V Subterre sa uskutočňovali rôzne kultúrne aktivity, vrátane koncertov, DJ večerov, výstav súčasného výtvarného umenia a literárnych čítačiek. Medzi významné podujatia patrili festivaly Demobit (20002001), 6. ročník intermediálneho festivalu SOUND OFF, spolupráca na medzinárodnom festivale Multiplace, či cykle Hermovo ucho.

Priestor hostil koncerty rôznych interpretov, ako napríklad Šina & Martin Burlas, Dlhé diely, Veneer, Nylon Union, Puding pani Elvisovej, Here a i.), pravidelné DJ večery Subtempo (DJ Magálová, Dodes, DJ Fero, Good Mood, Naada Sound Komplex, Drive.Me, Rokast, Pulz, Leporelo) a výstavy výtvarníkov novej generácie (Sasha Hrivňáková, Robert Hromec, Friedman, Jana Farmanová, Rastislav Podoba, Ranemer, Juraj Kollár a i.).

Literárne čítačky zahŕňali vystúpenia autorov (napríklad Michala Hvoreckého) a prezentácie umeleckých časopisov i knižných vydavateľstiev (Vlna, Drewo a srd, KK Bagala, časopisu 3/4 revue). Organizovali sa tu tiež podujatia Amnesty International.

Prebiehala bohatá spolupráca s divadlom aj s podujatiami Divadelnej Nitry, taktiež výuka estetiky z UKF a komunitné negociácie Slovenskej nádeje dieťaťa. V priestoroch sa skúmala aj ich história počas Slovenského štátu, kde na základe aj osobného svedectva preživšieho sa otvorili témy holocaustu i židovskej histórie mesta.

## Ocenenia
Internetová kaviareň Subterra bola uvedená v publikácii *The Rough Guide to the World’s Best Internet Cafés*, ktorú vydalo Yahoo! UK v spolupráci s britským vydavateľstvom *Rough Guides* v roku 2004. Projekt kaviarne a galérie bol taktiež zahrnutý do knihy *Ročenka architektúry 2000*.

## Zatvorenie
Subterra ukončila svoju činnosť symbolicky 1. mája 2004, v deň vstupu Slovenska do Európskej únie. Po jej zatvorení bol priestor využívaný na iné účely a v súčasnosti sa v ňom nachádza štúdio rozhlasovej stanice.

## Referencie

## Literatúra
* 
* 
* 
* 
* 
* 

## Externé odkazy
* Oficiálny web (archív, 2002)
* Yahoo! Internet Cafe Awards (archív, 2006)

Kategória:Kultúra v Nitre
Kategória:Kaviarne na Slovensku
Kategória:Organizácie v Nitre
Turica karpatská

**Turica karpatská** () je druh trvácej byliny rodu turica, z čeľade astrovité (*Asteraceae*). Jej prirodzený areál zahŕňa oblasti od Európy po severozápadné Turecko.

## Opis
Turica karpatská je trváca bylina vysoká 20 až 50 cm, s jednoduchým podzemkom, zvyčajne s jednou kvitnúcou byľou. Byľ je priama alebo sprehýbaná, nevýrazne ryhovaná, roztrúsene až husto odstávajúco žliazkatá.

Prízemné listy sú stopkaté, stopka je úzko krídlatá. Čepeľ je obrátene vajcovito kopijovitá, najširšia v hornej štvrtine, na vrchole zaokrúhlená, veľmi tupo končistá, dlhá 70 až 150 mm, široká do 20 mm, svetlo žltozelená, holá. Byľové listy sú na byli rozmiestnené rovnomerne, sú tupo končisté až zaokrúhlené, smerom k vrcholu sa zmenšujúce, horné listy sú sediace, čepeľ je úzko kopijovitá až elipsovitá, najširšia v polovici.

Úbory sú lúčovité, zvyčajne v počte 2 až 10, široko valcovité až pologuľovité, stopkaté, usporiadané v riedkom, stiahnutom strapcovitom súkvetí. Zákrovné listene sú čiarkovito kopijovité, dlhé 6 až 8 mm, vonkajšie zákrovné listene sú približne o jednu štvrtinu kratšie ako vnútorné zákrovné listene, sú husto odstávajúco žliazkaté. Lúčovité kvety sú v počte 60 až 90, do strán rozložené, dlhé do 8 mm, ružovofialové. Rúrkovité kvety sú valcovité, žlté, zuby korunného lemu sú rozložené.

Plodmi sú drobné, elipsovité, jemne pritisnuto chlpaté nažky s dvomi výraznými rebrami, s chocholcom dlhým do 5 mm.

## Rozšírenie
Turica karpatská je rozšírená v Pyrenejách, Alpách, vzácne v Karpatoch, balkánskych pohoriach, Čiernej Hore, Bosne a Hercegovine, bulharskom pohorí Pirin a v tureckom pohorí Ulu-Dag (Uludağ). Na Slovensku je rozšírená len v Belianskych Tatrách v priestore Doliny siedmich prameňov, na Bujačom vrchu a Skalných vrátach. Najnižší výskyt bol zaznamenaný v Doline siedmych prameňov vo výške , najvyšší pochádza z Bujačieho vrchu, vo výške .

## Ekológia
Turica karpatská rastie na karbonátových horninách v alpínskych trávnikoch, na skalných teraskách, na okrajoch porastov kosodreviny v subalpínskom až alpínskom vegetačnom stupni. Kvitne od júla do septembra. Na Slovensku je hodnotená ako zraniteľný (VU) taxón.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
**[[Erigeron atticus var. atticus]]*
**[[Erigeron atticus var. drenowskii]]* 

## Referencie

## Iné projekty

Kategória:Flóra na Slovensku
Kategória:Zraniteľné druhy
karpatská
Kategória:Rastliny s fialovými kvetmi
Kategória:Rastliny s ružovými kvetmi
Kategória:Rastliny so žltými kvetmi
Jozef Džatko

**Jozef Džatko** (* 26. júl 1891† 28. máj 1960) bol slovenský podnikateľ a politik HSĽS v období medzivojnového Česko-Slovenska.

Povolaním bol obchodník vo Vranove nad Topľou. Pôsobil aj ako funkcionár Jednoty Orla vo Vranove a v zväze slovenských remeselníkov a obchodníkov. Vo voľbách do Krajinského zastupiteľstva Slovenskej krajiny v roku 1928 bol zvolený za poslanca za HSĽS. V roku 1944 sa spomína ako veľkoobchodník s rozličným a koloniálnym tovarom vo Vranove.

## Referencie

Kategória:Slovenskí obchodníci
Kategória:Slovenskí podnikatelia
Kategória:Slovenskí politici
Kategória:Politici HSĽS
Kategória:Členovia Krajinského zastupiteľstva Slovenskej krajiny
Kornel Holleš

**Kornel Holleš** (* 16. august 1900, Zvončín† 10. marec 1978) bol slovenský roľník, verejný činiteľ a politik HSĽS v období medzivojnového Česko-Slovenska a Slovenského štátu.

Podľa údajov z roku 1935 bol profesiou roľník vo Zvončíne. Pôsobil v Kresťanskom roľníckom združení a v Zemedelskej rade. Vo voľbách do Krajinského zastupiteľstva Slovenskej krajiny v roku 1935 bol zvolený za poslanca HSĽS. V zastupiteľstve zasadal do jeho rozpustenia v roku 1938.

## Referencie

Kategória:Slovenskí roľníci
Kategória:Slovenskí odborári
Kategória:Slovenskí politici
Kategória:Politici HSĽS
Kategória:Osobnosti zo Zvončína
Kategória:Členovia Krajinského zastupiteľstva Slovenskej krajiny